அப்பா சொன்ன பதிலால் ராவுஜி மாமாவும் அதிர்ச்சி யுற்றிருந்திருக்க வேண்டும் என்பது அவர் உடனே பதில் ஒன்றும் கூறாததிலிருந்து தெரிந்தது. .சிறிது நேர இடைவெளிக்குப் பிறகு அவர் சொன்னார்: ‘என்ன சுவாமி! உம்ம பொண்ணு கல்யாணத்தைப்பத்திக் கேட்டா, நீர் உம்ம கல்யாணத்தைப்பற்றிப் பேசறீர்! ‘ – ராவுஜி மாமா துணிச்சல்காரர்தான். மனத்தில் தோன்றியதைப் பளிச்சென்று கேட்டுவிட்டார். கொஞ்சங்கூட அச்சமோ தயக்கமோ இல்லாமல் ராவுஜி மாமா கேட்ட அந்தக் கேள்வி அப்பாவைக் கொஞ்சம் தூக்கிவாரித்தான் போட்டிருக்கும் என்பதில் ஐயமே இல்லை. ஏனென்றால் அவர் அந்தக் கேள்விக்குப் பதில் சொல்லத் தாமதம் ஆகியது.